cyanic-selkie/wikianc huggingface dataset:
Yves Deniaud (Schauspiller)
Den Yves Deniaud, gebuer de 6. Dezember 1901 zu Paräis an och do gestuerwen de 7. Dezember 1959, war e franséische Schauspiller.
Hien huet an iwwer 90 Filmer matgespillt.
Mario Daubenfeld
De Mario Daubenfeld, gebuer de 16. Januar 1958 zu Waasserbëlleg, ass e Lëtzebuerger Generol a Politiker (ADR).
Vun 1988 bis 1989 huet hien zousätzlech de Lëtzebuerger Kontingent vun der deemoleger Allied Command Europe Mobile Force (AMF) kommandéiert. Bei Auslandsasätz, 1992 FORPRONU an Ex-Jugoslawien, 1997 ECMM a Bosnien an Herzegowina, war de Colonel Daubenfeld och dobäi.
Vun 1998 un hat hie verschidden Aufgaben am Kader vun der NATO an der Europäescher Unioun.
Den 1. Februar 2013 gouf de Mario Daubenfeld Generol a gouf den Nofollger vum Generol Reinig als Chef d'État Major vun der Lëtzebuerger Arméi. Mä schonn den 1. Oktober 2014 huet hien, mat nëmme 55 Joer, seng Pensioun fir den 1. Dezember 2014 ugefrot. Zu sengem Successeur gouf de Colonel Romain Mancinelli ernannt.
Vun 2016 bis 2023 war hien aktive Member vun der Alternativ Demokratesch Reformpartei an do President vum Bezierk Zentrum. 2023 gouf hie Member vun der Partei Fokus.
Cebrenia (Gradsecteur)
De Gradsecteur Cebrenia gehéiert zu den 30 Gradsecteure vum Planéit Mars. Si goufe vum USGS festgeluecht. D'Nummer ass MC-7, de Gradsecteur ëmfaasst d'Gebitt vun 180° bis 240° westlecher Längt a vun 30° bis 65° südlecher Breet. Zum Sektor gehéieren och Deeler vun Utopia Planitia an Arcadia Planitia.
Geologie
Déi bekanntst Zeeche sinn déi grouss Kratere Mie a Stokes, Hecates Tholus, an d'Bierggrupp Phlegra Montes. D'Marssond Viking II war den 3. September 1973 an der Géigend vum Mie gelant
Tour Down Under 2016
Déi '''18. Editioun vum Tour Down Under''' gouf vum 19. bis de 24. Januar 2016 gefuer. Et war déi éischt Kompetitioun fir dat Joer um Kalenner vun der UCI World Tour 2016.
Saint-Firmin (Hautes-Alpes)
Saint-Firmin ass eng franséisch Gemeng am Departement Hautes-Alpes an der Regioun Provence-Alpes-Côte d'Azur.
Prohibitioun
Prohibitioun (vum lat.: prohibere "verhënneren") ass d'gesetzlech Verbuet vu bestëmmten Drogen. Gemenkerhand gëtt de Begrëff virun allem op de Verbuet vun der Produktioun, dem Verkaf an/oder der Consommatioun vun Alkohol bezunn.
Och wann den Alkohol a ville Länner verbuede war (z. B. an Norwegen 1916–1927, a Finnland 1919–1932 oder op de Färöer 1907–1992) oder ass (notamment an de Golfstaaten), gëtt den Ausdrock "Prohibitioun" (prohibition) virun allem mat de Vereenegte Staaten a Verbindung bruecht.
Do war de des Verkaf, d'Produktioun an den Transport vun alkoholeschem Gedrénks duerch dat 18. Amendement zu der Verfassung vun de Vereenegte Staaten, bekannt als Volstead Act oder National Prohibition Act, vum 16. Januar 1920 bis de 5. Dezember 1933 verbueden. Vun Ufank u gouf wéineg gemaach, fir d'Gesetz duerchzesetzen. D'Zuel vun illegalen Distillerien, Brauereien an "heemleche" Bistroe goung rasant an d'Luucht, an och wann de globalen Alkoholkonsum liicht erofgoung, sou waren déi negativ Auswierkunge vun der Prohibitioun dach considerabel. Besonnesch d'organiséiert Kriminalitéit (am bekanntsten ass dem Al Capone seng Band zu Chicago) huet enorm dovu profitéiert fir e lukrative Commerce opzebauen an hir Muecht ze stäerken.
D'18. Verfassungs-Amendement gouf duerch dat 21. nees opgehuewen.
Scheldeprijs 2018
Déi 106. Editioun vum Scheldeprijs gouf de 4. Abrëll 2018 iwwer eng Distanz vun 200 Kilometer gefuer.
Bréck vun Eesbech
D'Nopeschbrécke sinn d'Bréck op der Dörnauelsmillen (flossop) an d'Bréck vu Gemünd (flossof).
Mévoisins
Mévoisins ass eng franséisch Gemeng am Departement Eure-et-Loir an der Regioun Centre am Norde vun der natierlecher Regioun vun der Beauce.
Se läit am Dall vun der Eure, déi op engem klenge Stéck d'Gemengegrenz mat Saint-Piat bilt.
Obschonn d'Eisebunnssreck Paräis-Brest iwwer den Territoire vun der Gemeng féiert huet Mévoisin keng Gare. D'Leit vu Mévoisin mussen 1 km méi wäit op d'Gare vu Saint-Piat goen.
CubeSat
CubeSat ass en internationale Programm deen 1999 vun der Stanford University a vun der California Polytechnic State University initiéiert gouf a mat deem ee käschtegënschteg Klengsatellitten an eng Ëmlafbunn brénge kann.
Spezifikatioun
Dofir gouf e standardiséiert Format gemaach, deem déi Satellitten entsprieche mussen: Si hunn an der Standardform (1U von (U = unit) fir eng Eenheet) Ofmiessunge vun 10 cm × 10 cm × 10 cm an e Gewiicht vu maximal 1,33 kg. D'Satellitte ginn an enger spezieller Startvirriichtung (Poly Picosatellite Orbital Deployer oder P-POD), déi dräi CubeSats ophuele kann, als Sekundärnotzlascht bei Satellittestarte matgeholl. Ausserdeem gouf vum japaneschen Titech eng Startvirriichtung fir eenzel CubeSaten entwéckelt.
Als Vergréisserung vum CubeSat-Format sinn och duebel (2U, 20 cm × 10 cm × 10 cm, 2 kg) an dräifach (3U, 30 cm × 10 cm × 10 cm, 3 kg) CubeSate méiglech.
Scheldeprijs 2005
Den Thorwald Veneberg konnt de Sprint op der Arrivée géint den Tomas Vaitkus fir sech entscheeden.
Scheldeprijs 2004
Déi 92. Editioun vum Scheldeprijs gouf de 14. Abrëll 2004 iwwer eng Distanz vun 200 km gefuer.
Den Tom Boonen konnt de Massesprint op der Arrivée fir sech entscheeden.
Markusbierg
De Markusbierg ass e Wéngertsbierg an eng bekannt Wäilag zu Schengen.
No dem zimmlech strenge Wanter 1928/29 waren déi meescht Riewen zu Schengen net méi ze retten. Aus der Nout eraus gouf e Verbond gegrënnt, dee beschloss hat, d'Wäibaugebitt ronderëm Schengen komplett nei ze strukturéieren an d'Produktioun konsequent op Qualitéitswäin ëmzestellen. Net manner wéi 85 Wënzer vu Schengen hu sech am Joer 1933 fräiwëlleg zesumme gedoen, fir den néidege Remembrement z’organiséieren. Duerch d'Zesummeleeë vu villen, meeschtens klenge Lagen, gouf um Enn en 20 Hektar grousst eenheetlecht Areal geschaf. De Markusbierg war 1936 deemno den éischte Wéngertsbierg zu Lëtzebuerg op deem, am Kader vun engem Remembrement, kleng Wéngerten zu méi groussen zesummegeluecht goufen. Den 13. September 1936 gouf dat neit Areal am Kader vun enger Feierstonn ënner de Schutz vum hellege Markus gestallt. Bei där Geleeënheet krut de Bierg säin Numm. Zanterhier steet och déi vum Claus Cito geschafe Statu vum hellege Markus um Markustuerm (och nach Markushaischen).
Beim Markustuerm, dee fréier och als Juegdhaus gebraucht gouf, handelt et sech am Fong ëm e Wiertuerm aus dem Mëttelalter. Wéini datt e genee gebaut gouf, ass net bekannt.
2015 an 2016 gouf de Markustuerm bausse renovéiert an d'Statu restauréiert,. D'Aweiung war den 2. Juni 2017.
Den Tunnel Markusbierg
Den Tunnel Markusbierg, duerch deen d'Autobunn A13 féiert, läit nordwestlech vum Markusbierg a leeft also net, wéi den Numm et seet, duerch de Markusbierg. Beim Bau vun der Autobunn hunn d'Ponts et Chaussées e bekannten Numm fir den Tunnel gesicht an agefouert.
Spack-O-Mat
Spack-O-Mat war eng lëtzebuergesch Grupp, déi Musek mat humoristesche lëtzebuergeschen Texter gemaach huet.
Iwwer d'Grupp
D'Grupp gouf 2009 ëm de Lidderschreiwer Joël Baschera (an der Grupp "Mulles Dëppekapp" genannt) gegrënnt.
Spack-O-Mat sinn op hir ganz eege Manéier opgetrueden: d'Bandmemberen hunn d'Rolle vun de Protagonisten Mulles, Pir, Tun an Dan iwwerhuelen. D'Bün gouf dobäi wéi bei engem Theaterstéck opgebaut. Jee no Programm mat Miwwele vun enger aler klengbiergerlecher Stuff oder vun engem uregen ale Bistro.
Am Dezember 2012 huet si den Album "Décken Nougat" erausbruecht, aus deem d'Single Iwwer Buppfilmer ausgekoppelt gouf.
Den Album "Kale Kaffi" koum am August 2015 op de Maart. Do ass och den Titel Muselfränkesch ze héieren, en Duett mat der däitscher Sängerin Sylvia Nels aus der Eifel, déi an hirem Dialekt séngt.
Béid Albume gehéiere fir d'Grupp zesummen a ginn zesumme mam Titel "Déi Gesabbelt Wierker vu Spack-O-Mat" verkaaft, benannt nom Buch "Gesabbelt Wierker" vu Sepp Thill a Max Duchscher.
Den 8. Mäerz 2018 huet Grupp bekannt ginn, datt si sech opgeléist huet.
César Franck
De César Auguste Jean Guillaume Hubert Franck, gebuer den 10. Dezember 1822 zu Léck a gestuerwen den 8. November 1890 zu Paräis, war e franséische Komponist an Organist vun däitsch-belschen Originnen. Hie gëtt haut zu de bedeitendste franséische Komponisten, Enseignanten an Organiste vun der zweeter Hallschent vum 19. Joerhonnert gezielt.
Hien huet zu Léck an zu Paräis um Konservatoire Musek geléiert a gouf 1846 Organist an e puer Kierchen zu Paräis Vun 1858 bis zu sengem Doud war en Titularorganist an der Kierch Ste-Clotilde. 1871 war e mat Grënner vun der Société Nationale de Musique a méi spéit hire President. 1872 gouf e Professer fir Uergel um Paräisser Conservatoire.
Seng Kompositioune fir Uergel zeechne sech duerch en neie Stil, deen hien entwéckelt hat, d'Polyphonie aus.
Hien ass un de Suitë vun engem Accident mat engem Bus gestuerwen.
Den Asteroid (4546) Franck gouf no him genannt.
Marco Mille
De Marco Mille ass e lëtzebuergesche Sozialwëssenschaftler (Politolog, Germanist a Soziolog) an héije Beamten, a fréieren Direkter vum Service de renseignement de l'État (SREL), dem Lëtzebuerger Inlands-Geheimdéngscht.
Hien huet op der Fakultéit fir Sozialwëssenschafte vun der Universitéit vu Freiburg im Breisgau geschafft a gouf 1993 héije Beamten am Lëtzebuerger Ausseminstère. Hien huet ufanks bei der Westeuropäescher Unioun geschafft, ass 1996 op Lëtzebuerg an den Ausseministère schaffe gaangen an am Februar 1998 bei de SREL, wou en ufanks Chef de Branche war an dunn, vun 2003-2010, Direkter.
Hien hat am Januar 2007 heemlech mat enger preparéierter Auer e Gespréich tëscht him a sengem direkte Chef, dem Premier Jean-Claude Juncker opgeholl. Dat Gespréich goung ë. a. ëm eng verschlësselt CD, déi de Geheimdéngscht zougespillt kritt hat, an op där e Gespréich tëscht dem Premier Juncker an dem Groussherzog Henri soll sinn. , . Nodeem Enn 2008 e SREL-Mataarbechter dem Premier vun der Existenz vun där Opnam erzielt hat, huet dësen de 16. Dezember 2008 de Marco Mille mat de Virwërf konfrontéiert. Hie blouf awer nach iwwer e Joer am Amt, ier en zum 1. Mäerz 2010 e Congé sans solde vu 7 Joer ugefrot huet, fir bei den däitsche Siemens-Konzern schaffen ze goen, wou e Sécherheetschef ass.
De Parquet huet wéinst dem illegalen Enregistrement vum Jean-Claude Juncker géint de Marco Mille enquetéiert, allerdéngs ass d'Prescriptioun depasséiert an d'Affär verjäert.
Säi Virgänger beim Service de renseignement war de Charles Hoffmann, säin Nofollger gouf de Patrick Heck.
Wéi si och gouf de Marco Mille de 15. Januar 2013 an der SREL-Enquêtekommissioun zu der "Auer-Affär" an der duerno bekannt gemaacher katastrophaler Organisatioun vum SREL ugehéiert.
Saint-Jacques-en-Valgodemard
Saint-Jacques-en-Valgodemard ass eng franséisch Gemeng am Departement Hautes-Alpes an der Regioun Provence-Alpes-Côte d'Azur.
Gabriel Boisanté
De Gabriel Boisanté, gebuer den 8. Oktober 1977 zu Paräis, ass e lëtzebuergesch-franséische Politiker (LSAP), Schauspiller an Entreprener.
Ausbildung an Entreprenuriat
De Gabriel Boisanté huet 1997 e "Baccalauréat scientifique" am Lycée Vauban an der Stad Lëtzebuerg gemaach. Duerno huet hien e Master an der Immunologie an e Master a strategeschem an Entreprenermanagement zu Paräis gemaach.
Hien huet e puer Joer zu Paräis geschafft, ënner anerem bei der Versécherungsgesellschaft Axa, an duerno beim lëtzebuergeschen Zertifizéierungsinstitut Luxcontrol.
2012 war hien de Matgrënner vum Restaurant Mama Loves You. Duerno huet hien nach weider Restauranten a Baren mat opgemaach: Mamacita, Coppers, Paname, Urban, Bazaar, an Amore.
Schauspillerei
De Gaberiel Boisanté ass och e Schauspiller, deen a méi wéi 20 Kuerzfilmer, Filmer a Serië matgespillt huet. Hien hat ënner anerem Rollen a Baby(a)lone (2015), Capitani (2020) a Io sto bene (2021).
Hien huet 2012 an 2014 d'Galae vum 5. a vum 6. Lëtzebuerger Filmpräis moderéiert.
Politik
Hien ass zënter 2016 Member an der LSAP an zënter 2019 Chef vun de Stater Sozialisten. Am Januar 2020 ass hie fir de Marc Angel am Gemengerot vun der Stad Lëtzebuerg nogeréckelt, deen an d'Europaparlament gewiesselt ass, wéi den Nicolas Schmit EU-Kommissär gouf. U sech war d'Joanne Goebbels nom Marc Angel déi Persoun, déi bei de leschte Walen déi meescht Stëmme krut, mä si hat op d'Plaz am Gemengerot verzicht.
Bei de Gemengewale vum 11. Juni 2023 gouf hien an de Gemengerot vun der Stad Lëtzebuerg erëmgewielt.
Privatliewen
Hien ass Papp vun dräi Kanner.
M 1-12
Den M 1-12 ass e planetareschen Niwwel am Stärebild Canis Major. Hie gouf am Joer 1946 vum Rudolph Minkowski entdeckt.
Wolf-Rayet-Stär
Wolf-Rayet-Stäre, an der Fachliteratur och WR-Stären ofgekierzt, sinn déi fräigeluecht Käre vu fréiere masseräiche Stären. Si sinn nom franséischen Astronom Charles Wolf (1827–1918) an dem Georges Rayet (1839–1906) benannt.
Massignieu-de-Rives
Massignieu-de-Rives ass eng franséisch Gemeng am Departement Ain an der Regioun Auvergne-Rhône-Alpes.
Wolf-Rayet-Stär
Eegenschaften
Déi bis elo gemoosse Masse vun de Wolf-Rayet-Stäre leien tëscht 10 an 256 Sonnemassen, obschonn ufanks eng theoreetesch Uewergrenz bei ongeféier 150 Sonnemassen erwaart gouf. D'Uewerflächentemperatur läit tëscht 30.000 an 120.000 Kelvin.
WR-Stäre stousse grouss Deeler Matière an hir Ëmgéigend of. Dës Stärewande ginn duerch d'Stralung vum Stär op bis zu 4000 km s−1 acceleréiert, wat am kontinuéierleche Spektrum staark a breet Emissiounslinnen iwwerlagert. E WR-Stär ka bis zu 10−4 Sonnemasse pro Joer verléieren, also bis zu enger Sonnemass an 10.000 Joren. Episodeweis kann d'Masseverloschtquot souguer nach op en Zéngtfacht dovu klammen. De Stärewand vu kuelestoffräiche Wolf-Rayet-Stäre mat engem spéide Spektraltyp WC kondenséiert zu Stëbsdeelercher. Dëst geschitt op engem gréisseren Ofstand, wou de Stëbs net méi duerch déi intensiv Ultraviolettstralung dissozéiert gëtt. Et handelt sech dobäi net ëm e kontinuéierleche Prozess, mä et forme sech diskret Wolleken ëm de Wolf-Rayet-Stär. Opgrond vun der verännerlecher Absorptioun duerch de kuelestoffräiche Stëbs kënnt et zu Hellegkeetsschwankungen.
Atomkraaftwierk Cattenom
D'Atomkraaftwierk Cattenom ass en Atomkraaftwierk, dat an der franséischer Uertschaft Kettenuewen (op fr. Cattenom), no bei der lëtzebuergescher Grenz steet. D'Atomkraaftwierk ëmfaasst am Ganze véier Reaktere mat enger Leeschtung vu jee 1300 Megawatt. Et ass eent vun de gréissten Atomkraaftwierker a Frankräich an deckt 8 % vun der Stroumproduktioun.
Wolf-Rayet-Stär
Eegenschaften
WR-Stären entstinn och an enke Duebelstäresystemer. Fänkt e masseräiche Stär un, sech vun der Haaptrei ewech ze beweegen an deent sech dobäi aus, sou kann hien d'Roche-Grenz iwwerschreiden. Dobäi ass déi baussenzeg Atmosphär net méi un de Stär gebonnen a ka fortstréimen. Déi weider Entwécklung vum Stär féiert zu enger weiderer Expansioun an déi baussenzeg Schichte ginn verluer. Zeréck bleift e WR-Stär mat enger spektraler Signatur, déi d'thermonuklear Reaktioune vum Waasserstoffbrennen an/oder Heliumbrennen am fréiere Kär weist. Dat bekanntst Beispill fir e WR-Stär an engem Duebelstäresystem ass V444 Cygni.
Atomkraaftwierk Cattenom
Geschicht
De Bau vum éischte Reakter huet den 29. Oktober 1979 ugefaangen. En ass den 1. Abrëll 1987 a Betrib geholl ginn. Bis 1992 goufen déi aner 3 Reakteren och a Betrib geholl. Et handelt sech bei allen ëm sougenannten Drockwaasserreakteren. Gebaut goufe se vun der Firma EDF, déi se och bedreift. Am Atomkraaftwierk schaffen ongeféier 1.150 Persounen. Am Fall vun enger geplangter Ofschaltung wéinst Revisiounsaarbechten, wéi et am Joer 2004 eng gouf, schaffe bis zu 2.000 Persounen do.
Sécherheet
D'Atomkraaftwierk Cattenom gëtt net als äerdbiewesécher ugesinn, well d'Ventiller am Fall vun engem Biewen net méi funktionéiere géifen.
Wolf-Rayet-Stär
Entwécklung
Déi typesch Entwécklung vun engem Wolf-Rayet-Stär hänkt vun der Ufanksmass vum ufängleche Stär of. Dobäi ass ze beuechten, datt schonn wärend der Entwécklung zum Wolf-Rayet-Stär Masseverloscht stattfënnt, soudatt d'Masse vun de WR-Stären däitlech méi niddreg wéi d'Ufanksmasse kënne sinn. Trotz ëmfangräichen Duerchmusterunge wéi de Palomar Transient Factory ass et bis elo nach net gelongen d'Virleefer vu Supernovae vum Typ Ibc op Fotoe virum Ausbroch z'identifizéieren. Dobäi sollt et sech bei de Virleefer ëm liichtkräfteg Wolf-Rayet-Stäre handele mat enger absolutter visueller Hellegkeet, déi ronn 150 Mol méi héich si wéi déi vun duerchschnëttleche Wolf-Rayet-Stären. Simulatiounsrechnunge vu massive WR-Stären, déi sech a Supernovae vum Typ Ibc entwéckelen, weisen e bal vollstännege Verloscht vun hirer Heliumatmosphär kuerz virum Kärkollaps. Dobäi klëmmt d'Uewerflächentemperatur op Wäerter vun iwwer 150.000 K an entspriechend dem Verrécklungsgesetz vum Wien (nom Wilhelm Wien benannt) gëtt déi meescht Stralung am Beräich vum wäiten Ultraviolett ofginn. Dofir si Wolf-Rayet-Stäre kuerz virun hirem Kärkollaps zimmlech liichtschwaach Stäre mat absolutte visuellen Hellegkeeten MV vun -2 an domat ongeféier ëm de Faktor 100 méi liichtschwaach wéi déi meescht WR-Stären.
Atomkraaftwierk Cattenom
Teschefäll
All Joer gëtt et am Atomkraaftwierk Cattenom Tëschefäll, déi awer mat der Bezeechnung INES 0 oder 1 net weider schlëmm sinn. Bis elo gouf et 3 gréisser Teschefäll, bei deenen awer keen zu Schued koum:
Wolf-Rayet-Stär
Entwécklung
Nom Kollapsar-Modell kéinte séier rotéierend Wolf-Rayet-Stären och d'Virleefer vu laange Gammablëtzer sinn. Éischtens ass den Zesummenhank tëscht laange Gammablëtzer a Supernovae vum Typ Ibc an der Tëschenzäit duerch Observatioune verifizéiert ginn an zweetens sinn an den optesche Spektre vun de laange Gammablëtzer bloverréckelt Absorptiounslinne mat Vitesse vun 3.000 bis 4.000 km/s nogewise ginn. D'Eegenschafte vun dëse bloverréckelten Absorptiounslinne passen zu enger Wiesselwierkung vun der Supernova mat zirkumstellarer Matière, déi duerch de Stärewand vun engem Wolf-Rayet-Stär entstanen ass.
Zentralstäre mat Planetareschem Niwwel
Opgrond vu morphologeschen Änlechkeete vum Spektrum (staark a breet Emissiounslinnen) ginn och ronn 10 % vun de Zentralstäre vu planetareschen Niwwel als Wolf-Rayet-Stäre bezeechent. Et handelt sech heibäi ëm massenaarm Stären (ongeféier 0,6 Sonnemassen, Ufanksmassen ënner 8 Sonnemassen) mat enger waasserstoffaarmer Atmosphär.
Fir Konfusiounen z'ënnerloossen huet sech fir dës Objeten déi engl. Ofkierzung WR-CSPN (Wolf-Rayet - Central Star with Planetary Nebula) resp. [WC] (mat eckege Klameren), geleeëntlech och [WR], duerchgesat.
Et gëtt ugeholl, datt [WR]-CSPN aus Post-AGB-Stären duerch en Helium-Flash entstinn, bei deem de gréissten Deel vum Waasserstoff am Stär no ënne gemëscht an do verbrannt gëtt. Déi Atmosphär déi zeréckbleift besteet am Wiesentlechen aus Helium, Kuelestoff a Sauerstoff. De Stär entwéckelt sech elo zu engem wäissen Zwerg.
D'Masseverloschtquote leien duerch de staarke Stärewand bei ongeféier 10−7 bis 10−5 Sonnemasse pro Joer an domat ronn 10- bis 100-mol méi héich wéi bei normalen, waasserstoffräiche Zentralstäre. D'Entwécklung vun den entdeckte [WC]-Stäre verleeft vun engem [WC] iwwer e PG1159-Stär zu engem waasserstoffaarme Wäissen Zwerg, wat duerch eng einfach Ofkillungssequenz erkläert ka ginn. Den Zentralstär vun IC4663 ass e [WN]-Stär, deem seng Atmosphär zu 95% aus Helium besteet. D'[WN] kéinten eventuell duerch d'Verschmëlze vun zwéi Wäissen Zwergen entstoen, well dëst d'Ursaach fir den héijen Deel un Neon a Stéckstoff an der Atmosphär vum Zentralstär vun engem planetareschen Niwwel däerft sinn.
Interessanterweis hunn Observatioune vu planetareschen Niwwel kee systemateschen Ënnerscheed tëscht gewéinlechen a waasserstoffaarme (WR) Zentralstären erginn. Dëst léisst unhuelen, datt d'Entwécklung zum waasserstoffaarmen Zentralstär zoufälleg ass.
Édouard Rowlandson
Den Édouard "Eddie" Rowlandson, gebuer den 20. Juli 1988 an der Stad Lëtzebuerg, ass e franséische Volleyball- a Beachvolleyballspiller. ,
Hien huet bis 2012 beim Arago de Sète als Volleyballspiller gespillt a vun der Saison 2012–13 un ass hie beim Montpellier Beach Volley.
De Rowlandson huet eng Zäit zu Mauguio gelieft an haut wunnt en zu Montpellier.
Murs-et-Gélignieux
Murs-et-Gélignieux ass eng franséisch Gemeng am Departement Ain an der Regioun Auvergne-Rhône-Alpes.
Claude Thill
De Claude Thill, gebuer de 15. Juni 1964 zu Ettelbréck, ass e lëtzebuergesche Lokalpolitiker (LSAP).
Hien ass Infirmier-Anesthésiste vu Formatioun an huet am Ettelbrécker Spidol geschafft.
Zanter 2001 ass hien ass de Claude Thill am Gemengerot vun der Gemeng Dikrech, vun där en zanter 2011 Finanzschäffen ass. Den 20. Januar 2022 gouf hien als Buergermeeschter vun Dikrech vereedegt,
Hie war am Handballveräin CHEV Dikrech aktiv.
Canberra
Canberra ass d'Haaptstad vun Australien, an huet méi wéi 350.000 Awunner. Si ass, wéinst Rivalitéiten tëscht Sydney a Melbourne ëm 1908 als Haaptstad gewielt ginn, an d'Bauaarbechten hunn den 20. Februar 1913 ugefaangen. D'Stad, déi fir sou wéineg Awunner eng iwwerduerchschnëttlech grouss Fläch huet (se ass fofzéngmol méi grouss wéi d'Stad Lëtzebuerg), ass a 7 verschidde Bezierker opgedeelt. Déi si lues a lues am Laf vum 20. Joerhonnert besidelt ginn, a bestinn hirersäits erëm aus verschiddene Quartieren:
Geographesch Positioun
D'Stad läit am Australian Capital Territory (ACT). Si ass 150 km vun der australescher Ostküst ewech, 286 km südwestlech vu Sydney a 669 km nordëstlech vu Melbourne.
Klima
Canberra huet en temperéiert Klima, mat véier verschiddene Joreszäiten. Am Duerchschnëtt ass et allerdéngs méi waarm wéi a Mëtteleuropa. Am Summer, virun allem am Januar, kann et duerchaus och mol gutt an déi 30 °C ginn. De fiichteste Mount ass am Fréijoer den Oktober mat 65,3 mm Nidderschlag, an den dréchenste Mount ass am Hierscht/Wanter de Juni, mat 39,6 mm. Schnéifall op der anerer Säit ass e raart Evenement, an ass bis elo eréischt zweemol observéiert ginn, obwuel et reegelméisseg fréiert.
Patrick Hastert
De Patrick Hastert, gebuer zu Esch-Uelzecht, ass e lëtzebuergesche Schauspiller. Hie gëtt verschidden Theater-Coursen am Stater Conservatoire.
Pierrot Langers
De Pierrot Langers, gebuer de 15. Juni 1949, ass e fréiere lëtzebuergesche Foussballspiller.
Tëscht dem 20. Mee 1971 am 10. November 1976 huet hien 18 Matcher fir déi lëtzebuergesch Foussballnationalekipp gespillt an dobäi 2 Goler geschoss.
Hien ass de Brudder vum Roby Langers.
Stefania Falasca
D'Stefania Falasca, gebuer den 13. Oktober 1988, ass eng lëtzebuergesch Foussballspillerin. Si war eng Spillerin vum FC Minerva Lëntgen.
Vun 2011 bis 2012 huet d'Falasca sechsmol an der lëtzebuergescher Dammefoussballnationalekipp gespillt.
Kim Jong-il
De Kim Jong-il, gebuer de 16. Februar 1941 zu Wjatskoje bei Chabarowsk, am Südoste vun der Sowjetunioun, a gestuerwen de 17. Dezember 2011, war vun 1994 bis zu sengem Doud den ongewielten Diktator vun Nordkorea.
Regimm
Offiziell war de Kim Jong-il de Generalsekretär vun der Partei vun der Aarbecht vu Korea, de President vun der Nationaler Verdeedegungskommissioun vun Nordkorea an den ieweschte Kommandant vun der Koreanescher Volleksarméi. Dat huet him eng onageschränkt Muecht am Land erméiglecht.
Wierker
Ënner de sëllege Wierker, déi hien als Auteur uginn, gëtt et eent op Lëtzebuergesch:
Douzy
Douzy ass eng nei franséisch Gemeng an den Ardennen an der Regioun Grand Est am Dall vun der Kuer. Se ass de 15. September 2015 aus der Fusioun vun der fréierer Gemeng Douzy mat der Gemeng Mairy ervirgaangen.
Geschicht
Vu 1560 bis 1642 huet Douzy zum Fürstentum Sedan gehéiert.
Volta Ciclista a Catalunya 2016
Déi '''96. Editioun vun der Volta Ciclista a Catalunya''', gëtt vum 21. bis de 27. Mäerz 2016 gefuer. Et ass eng Kompetitioun vun der UCI World Tour 2016.
NGC 1232
Den NGC 1232 ass eng Spiralgalaxis am Stärebild Eridanus. Den NGC 1232 huet eng Hellegkeet vun 9,8 mag an eng Wénkelausdehnung vu 7,4 × 6,5'. Déi kleng Begleedergalaxis huet d'Katalognummer NGC 1232A. Detailléiert Observatioune loossen op d'Existenz vu grousser donkeler Matière schléissen.
D'Galaxis gouf den 20. Oktober 1784 vum däitsch-britteschen Astronom Wilhelm Herschel entdeckt.
Herta Müller
D'Herta Müller, gebuer de 17. August 1953 zu Nițchidorf, a Rumänien, ass eng däitsch Schrëftstellerin, déi am rumänesche Banat opgewuess ass an 1987 a Westdäitschland ausgewandert ass. An hire Wierker thematiséiert si d'Auswierkungen an d'Suitë vun der kommunistescher Diktatur a Rumänien (déi 1989 mat der Exekutioun vum Nicolae Ceaușescu op en Enn goung). Si huet notamment ëffentlech déi intellektuell Feigheet kritiséiert.
2009 krut d'Herta Müller den Nobelpräis fir Literatur.
INES-Skala
D'INES-Skala (International Nuclear Event Scale) ass eng Skala, mat där Tëschefäll an Atomzentralen, haaptsächlech Kraaftwierker, bewäert ginn. D'Skala geet vun 0 bis 7.
All Tëschefall, deen an enger Atomzentral zustan kënnt, gëtt mat dëser Skala bewäert. Dobäi gëtt et zwéi wichteg Critèren: D'Defizienz vun der Sécherheet vun der Atomzentral an d'Auswierkung vun der Radioaktivitéit (bannen a baussent der Zentral). Bis haut goufen 2 Onglécker, dat vun Tschernobyl am Joer 1986 an dat vu Fukushima am Joer 2011, als Tëschefäll vum Niveau 7 aklasséiert.
Herta Müller
Si war, ier se 1997 ausgetrueden ass, Member vum P.E.N.-Zentrum Deutschland an ass zënter 1995 an der Deutsche Akademie für Sprache und Dichtung.
Kierch Duerscht
D'Kierch vun Duerscht ass eng kathoulesch Kierch déi zur Par Parc Our Saint-Nicolas, zum Dekanat Norden an zu der Gemeng Parc Housen gehéiert.
De Patréiner vun der Kierch ass den hellege Lukas, deem säi Fest den 18. Oktober gefeiert gëtt.
Zur fréierer Par Housen gehéieren ausser der Filialkierch vun Duerscht och nach d'Parkierch vun Housen an d'Kapell vun Housen.
Sanctuaire vu San Andrés de Teixido
De Sanctuaire vu San Andrés de Teixido (op Spuenesch: Santuario de San Andrés de Teixido, op Galicesch: Santuario de Santo André de Teixido) ass eng Kapell am Duerf San Andrés de Teixido an der Gemeng Cedeira an der spuenescher Regioun Galicien. Zanter wéinstens dem 14. Joerhonnert ass d'Kapell eng wichteg Pilgerplaz an no Santiago de Compostela déi zweetwichtegst a Galicien. Dat lokaalt Fest gëtt den 8. September gefeiert.
Historesch gesi war de Sanctuaire en Deel vun engem mëttelalterleche Klouschter. D'Kapell gouf an engem typesch südlännesche gotesche Baustil gebaut, awer s'ass och interessant wéinst dem Altor am barocke Stil.
Hansjörg Felmy
Den Hansjörg Felmy gebuer als Hans-Jörg Hellmuth Felmy den 31. Januar 1931 zu Berlin a gestuerwen de 24. August 2007 zu Eching war en däitschen Theater- a Filmschauspiller a Synchronspriecher.
Op der Televisioun huet hien an der Serie Tatort an 20 Episoden d'Roll vum Kommissar Heinz Haferkamp gespillt.
Observatoire Bassano Bresciano
Den Observatoire Bassano Bresciano (italieenesch: Osservatorio Astronomico Bassano Bresciano) ass en Observatoire an der Géigend vun der Gemeng Bassano Bresciano an der Provënz Brescia op enger Héicht vun 58 m. Den Observatoire gouf den 29. Abrëll 1989 offiziell ageweit, awer schonn 1983 goufen éischt Miessunge mat engem klenge Spigelteleskop vu 15 cm Duerchmiesser gemaach.
No enger laanger Period vu Fuerschung a Vermoosse vu Planéiten an Koméite läit d'Haaptaufgab vum Observatoire haut an der Photometrie vu Planéiten a Verännerleche Stären.
Penzing (Wien)
Penzing ass de 14. Wiener Gemengebezierk.
Observatoire Bassano Bresciano
Instrumenter
D'Haaptteleskop vum Observatoires ass e Schmidt-Teleskop mat engem 42-cm-Spigel an enger Brennwäit vun 1000 mm, dat duerch eng fënnef Meter grouss Kuppel geschützt ass. Zanter sengem Ufank 1989 gouf et ëmmer nees verbessert a kann haut komplett automatesch operéieren. Et gouf un eng CCD-Kamera vum Typ Starlight HX516 ugeschloss.
Hecates Tholus
Den Hecates Tholus ass en erläschte Schëldvulkan am Gebitt Elysium Planitia um Planéit Mars. Hie läit nërdlech vun den Nopeschvulkaner Elysium Mons an Albor Tholus.
Den Hecates Tholus ass 5,3 km héich an huet op der Basis en Duerchmiesser vun 180 km. Seng komplex opgebaut Caldera huet en Duerchmiesser vun 10 km an ass 600 m déif.
Op de Säite lafe radial Grief, déi vu flësseger Lava erodéiert goufen. Um nordwestleche Rand ass e Krater ze gesinn, deen duerch een Astuerz entstanen ass, nodeems Magmakummeren déi drënner louchen, eidel goufen. De westleche Rand huet Spuere vun enger fréierer Vergletscherung.
Auswäertunge vun der Marssond Mars Express hunn erginn, datt d'Vulkaner vun der Elysium-Regioun iwwer laang Zäitraim aktiv waren. Gréisser Eruptioune vum Hecates Tholus ware virun 1 Mrd. souwéi virun 300 an 100 Mio. Joren.
AAU CubeSat
Den AAU CubeSat ass en däneschen Amateurfunksatellit.
Opbau a Missioun
Den AAU CubeSat gouf vu Studente vum Ålborg Universitetscenter entwéckelt a gebaut. Et ass e Picosatellit a gouf no der CubeSat-Architektur gebaut. E besteet aus enger Cubesateenheet (1U). De Satellit huet der Ausbildung vu Studenten an dem Betrib vun enger CMOS-Digitalkamera iwwer Amateurfunk gedéngt.
E gouf den 30. Juni 2003 mat enger russescher Rockot-Rakéit als Sekundärnotzlaascht vu Plessezk aus an eng niddreg Äerdëmlafbunn gestart.
Seng COSPAR-Bezeechnung ass 2003-031G.
Max Thommes
De Max Thommes, gebuer 1987 an der Stad Lëtzebuerg, ass e lëtzebuergesche Schauspiller.
Wärend senger Lycéeszäit huet hien an der Band Inborn d'Batterie gespillt a mat hir den Album Persona opgeholl.
Hien huet op der Ernst-Busch Héichschoul fir Schauspillkonscht zu Berlin studéiert. Zënterhier hat hie verschidden Theaterrollen, ë. a., op der Schaubühne zu Berlin an am Kapuzinertheater an der Stad.
Hien huet an der Sitcom Weemseesdet matgespillt, wéi och a Filmer wéi Diamant 13, Trouble No More an D'Symmetrie vum Päiperlek. Am Mammejong vum Jacques Molitor (2015) hat hien d'Haaptroll.
2016 huet hien den "Niewekommissär" an der Tatort-Serie gespillt, déi zu Freiburg spillt.
Frising
Frising ass de Familljennumm vun ë. a. follgende Persounen:
Siegfried Rauch
De Siegfried Rauch, gebuer den 2. Abrëll 1932 zu Landsberg am Lech a gestuerwen den 11. Mäerz 2018 zu Untersöchering bei München, war en däitsche Schauspiller.
Hie war an de bedeitende Krichsfilmer Patton (1970) vum Franklin J. Schaffner an The Big Red One (1980) vum Samuel Fuller ze gesinn. Hie krut och nieft dem Steve McQueen eng Haaptroll am Film Le Mans vum Lee H. Katzin.
Hien huet vun der Mëtt vun den 1950er-Jore bis zu sengem Doud an iwwer 135 Filmer a Serië matgespillt. Hie gouf ënner anerem duerch d'Tëleesserien Es muß nicht immer Kaviar sein, Die glückliche Familie, Das Traumschiff an Der Bergdoktor bekannt.
AVL-Linn 7
D'AVL-Linn 7 ass eng Buslinn vun de Stater Bussen déi zanter dem 20. Juli 2020 um Trajet Bouneweg, Baden-Powell - Gare - Polvermillen - Zens - Neiduerf - Kierchbierg, Poutty Stein fiert.
D'Linn 7 huet 33 Halten um Aller an der 34 um Retour. Tëscht der Gare an der Polvermille fiert se parallel mat der Linn 27 an tëscht dem Zens an dem Kierchbierg parallel mat der Linn 25. Se huet um Kierchbierg de betriblechen Terminus gemeinsam mat der Linn 12.
D'Linn 7 fiert vu méindes bis samschdes all hallef Stonn; de Fuerplang ass esou opgesat, datt um Trajet deen zesumme mat de Linne 27 oder 25 gefuer gëtt, all véierel Stonn e Bus fiert.
Halten op der Linn 7
(D'Nimm vun den Halte si sou uginn, wéi se am offizielle Fuerplang publizéiert sinn.)
Entwécklung vun der Linn 7
Mat der selwechter Linnennummer goufe follgend Trajete gefuer:
Jumbokaart
D'Jumbokaart war e Joresabonnement fir Jugendlecher fir den ëffentlechen Transport zu Lëtzebuerg.
D'Jumbokaart gouf 1990 am Kader vun der Lëtzebuerger Tarifunioun am ëffentlechen Transport agefouert. D'Kaart gouf de Jugendlechen ënner 20 Joer d'Méiglechkeet fir bannent engem Joer onbegrenzt all Zuch- a Buslinnen zu Lëtzebuerg ze benotzen. Ënner verschiddene Konditioune konnt een d'Jumbokaart och nach kréie wann ee méi al wéi 20 Joer war, z. B. wann een nach studéiert huet.
Zanter dem 1. August 2017 gëtt keng Jumbokaart méi ausgestallt; si gouf ë. a. mam Jugendabo a mam Studentenabo ersat.
Kongresshal vu Berlin
D' Kongresshal vu Berlin ass e Gebai fir Evenementer an Ausstellungen zu Berlin an der John-Foster-Dulles-Allee am Quartier Berlin-Tiergarten. Et ass zanter 1989 de Sëtz vum Haus der Kulturen der Welt (a gëtt heiansdo och dono gennnt).
D'Gebai gouf 1956/1957 als Bäitrag vun der Vereenegte Staaten fir d'International Bauausstellung Interbau, no de Pläng vum Architekt Hugh Stubbins, opgeriicht. Et gouf vun der dofir ageriichter Benjamin-Franklin-Stiftung finanzéiert, woubäi den däitsche Staat awer méi wéi d'Hallschecht bäigeluecht huet. 1958 krut d'Stad Berlin d'Gebai als "Benjamin-Franklin-Halle" als Cadeau. An den éischte Joerzéngte war d' Kongresshalle dann och e prominent Symbol fir déi däitsch-amerikanesch Allianz a gouf zu der Zäit vum Kale Krich dementspriechend politesch instrumentaliséiert. D'US-Presidenten John F. Kennedy (1963) an Jimmy Carter (1978) hunn do eng Ried gehalen, an den däitsche Bundestag huet sech do e puermol versammelt, fir d'lescht 1965.
Zanter den 1990er Joren subventionéiert den däitschen Ausseministère an de Bundesbeauftragte für Kultur und Medien Aktivitéiten, déi ënner "auswäerteg Kulturpolitik" falen.
Gebai
Den Daach besteet aus engem Netz vu Spanstolseeler, dat an zwéi stole Béi hänkt an an enger dënner Bëtongsschuel agebett ass. D'Virbild dovu war d'Dorton Arena zu Raleigh, dat éischt Gebai mat esou enger Zort Daach. Déi nei Zort vu Struktur gouf vum Berliner Bauamt net ugeholl, ë. a. well en ettlech Architekten, dorënner de PierLuigi Nervi d'Konstuktioun ferm kritiséiert hunn. Sou gouf an der Mëtt vum Daach e Spanrank mat agebaut, wat sech spéider, wéi en Deel vum südleche Bou, 1980 an e Koup gefall ass, als Konstruktiounsfeeler erwisen huet. D'Gebai gouf tëscht 1984 an 1987 nees restauréiert, woubäi sech dunn un dem Stubbins seng Originalpläng gehale gouf.
Bannenan ass en Auditorium mat ronn 1000 Sëtzplazen. Drënner ass de Foyer, mat enger héijer Fënsterfront laanscht d'Säit. Fréier koum een iwwer d'Daachterrass an de Foyer. Ënner der Daachterrass leien nach zwéin Niveauen, op deenen ë. a. eng Ausstellungshal mat ronn 1000 m², Konferenzraim, en Theatersall, e Restaurant a e Bicherbuttek amenagéiert sinn.
Tëscht der John-Foster-Dulles-Allee an dem Gebai ass e rechteckegen, 60 m × 90 m grousse Waasserbaseng, an deem zanter 1987 eng Bronzeplastik vum Henry Moore, Large Divided Oval: Butterfly, steet an déi bei Geleeënheet vun der Feier fir 750-Joer vu Berlin opgeriicht gouf. Eng Bréck an eng monumental Trap féiere bei déi fréier Entrée op der Daachterrass.
D'Gebai ass zanter 1958 ënner Monumenteschutz.
Et krut de Spëtznumm Schwanger Auster.
Literatur
Englische Ausgabe: House of World Cultures Berlin. Stadtwandel Verlag, Regensburg 2007, ISBN 978-3-86711-023-5.
Nattages
Nattages ass eng fréier franséisch Gemeng am Departement Ain an der Regioun Auvergne-Rhône-Alpes.
Parves
Parves ass eng fréier franséisch Gemeng am Departement Ain an der Regioun Auvergne-Rhône-Alpes.
Pascale Frising
D'Pascale Frising, gebuer de 16. Mäerz 1988, ass eng lëtzebuergesch Foussballspillerin, déi als Verdeedegerin gespillt huet. Si huet bei der Fola a beim Progrès Nidderkuer gespillt.
CR339
Den CR339 ass ronn 13,4 km laang.
Irene Cara
D'Irene Cara, gebuer als Irene Cara Escalera den 18. Mäerz 1959 an der Bronx zu New York City, a gestuerwen de 25. November 2022 zu Largo a Florida, war eng US-amerikanesch Sängerin a Schauspillerin.
Geschichten aus den Hunsrückdörfern
Geschichten aus den Hunsrückdörfern  ass en däitsche Film vum Edgar Reitz aus dem Joer 1981.
Um Spaweck
De Film um Site vun Heimat
Alien (Film)
Ëm wat geet et am Film?
Am Joer 2122 flitt d'Raumschëff Nostromo no engem laangen Openthalt am Weltall zeréck op d'Äerd. Ënnerwee fänkt den Equipage e Signal op, dat vun engem onbewunnte Planetoid kënnt. Si huelen un datt et e Noutruff ass. Um Planetoid fanne s'awer nëmmen en zerstéiert Raumschëff. Vun do schleefe si en onbekannt Wiese mat an hiert Raumschëff, dat sech um Kapp vun engem vun hinne festgekrallt huet. Séier mierke se datt dat e fatale Feeler war,…
Soss
De grousse Succès vum Film, eng Mëschung aus Horror- an Actionfilm, deen an engem Science-Fiction-Kader spillt, huet zu e puer Suitë gefouert. Verschidden Dekoren an och dat friemt Wiese goufe vum Hansruedi Giger entworf.
Alien ass deen éischten Actionfilm, an deem eng Fra d'Haaptroll spillt, an um Enn an engem Duell ëm Liewen an Doud dem Géigner géintiwwer steet. En huet der Sigourney Weaver hirer Carrière zum Erfolleg verhollef.
Les trois mousquetaires: La vengeance de Milady
Les trois mousquetaires: La vengeance de Milady ass e franséisch-italieenesche Film vum Bernard Borderie aus dem Joer 1961 nom Roman Les trois mousquetaires vum Alexandre Dumas.
Ëm wat geet et am Film?
Den d'Artagnan versicht d'Kinnigin virun den Intrige vum Kardinol Richelieu an der Milady Winter ze beschützen...
Kuckt och
Les trois mousquetaires: Les ferrets de la reine
Pierres (Eure-et-Loir)
Pierres ass eng franséisch Gemeng am Departement Eure-et-Loir an der Regioun Centre am Norde vun der natierlecher Regioun vun der Beauce.
Peter Lustig
De Peter Fritz Willi Lustig, gebuer de 27. Oktober 1937 zu Breslau a gestuerwen den 23. Februar 2016 zu Bohmstedt, war en däitsche Fernseemoderator a Kannerbuchauteur.
Bekannt gouf de fréiere Rundfunktechniker als Haaptfigur vun de Kannersendunge Löwenzahn (1979-2005) a mittendrin (1988-1995).
Kierch Eescheler
D'Kierch zu Eescheler ass eng kathoulesch Kierch déi zur Par Regioun Iechternach Saint-Willibrord, zum Dekanat Osten an zu der Gemeng Jonglënster gehéiert.
D'Kierch ass der Mariä Himmelfaart geweit. D'Fest gëtt de 15. August gefeiert.
D'Kierch steet an der rue de l'École, dem CR132.
Zur fréierer Par Eescheler hunn ausser der Parkierch vun Eescheler och nach d'Kapell vu Bruch gehéiert.
Apia
Apia ass zanter 1959 d'Haaptstad vu Samoa, och Onofhängege Staat vu Samoa oder West Samoa genannt, an ass zugläich och déi eenzeg Stad. Am Fong ass Apia eng Usammlung vu 45 Dierfer.
2005 gouf vum Parlament decidéiert den urbane Wuesstum vu Samoa besser ze plangen. Doduerch sinn an de leschte Jore vill al Kolonialgebaier aus dem 19. Joerhonnert ofgerappt ginn, an duerch nei Immobilien ersat ginn.
Apia läit op der Nordküst vun Upolu, der zweetgréisster Insel vum Land.
Universitéit
Zu Apia ass och zanter 1984 déi National Universitéit vu Samoa (Iunivesite Aoao O Samoa) déi eng 2000 Studenten huet. (Stand: Februar 2009).
NGC 3448
Den NGC 3448 ass eng Galaxis a läit am Stärebild Ursa Major. D'Galaxis huet eng Wénkelgréisst vu 5,6' × 1,8' an eng visuell Magnitude vun 11,6 mag. Si gouf de 17. Abrëll 1789 vum Wilhelm Herschel entdeckt.
Maureen O'Hara
thumb|D'Maureen O'Hara (1942) D'Maureen O'Hara, gebuer als Maureen FitzSimons de 17. August 1920 zu Dublin a gestuerwen de 24. Oktober 2015 zu Boise am Idaho, war eng iresch-US-amerikanesch Schauspillerin.
NGC 1536
Den NGC 1536 ass eng Spiralgalaxis vum Hubble-Typ SB(s)c pec? am Stärebild Reticulum um südleche Stärenhimmel. Si ass ronn 55 Millioune Liichtjoer vum Sonnesystem ewech an huet en Duerchmiesser vun ongeféier 30.000 Liichtjoer.
Den Objet gouf de 4. Dezember 1834 vum Astronom John Herschel entdeckt.
Wiktor Igorewitsch Faisulin
De Wiktor Igorewitsch Faisulin (op Russesch: Виктор Игоревич Файзулин), gebuer den 22. Abrëll 1986 zu Nachodka an der Regioun Primorje, ass e fréiere russesche Foussballspiller op der Mëttelfeldpositioun,.
Hien huet seng Profiscarrière 2004 ugefaangen an am Joer 2018 opgehalen. Hien huet a senger Carrière fir Okean Nachodka (2004), SKA-Energija Chabarowsk (2004–06), Spartak Naltschik (2007) a fir de Senit St. Péitersbuerg (2008–18, faktesch bis 2015 ) gespillt. D'Haaptursaach vum Ofbroch vun der Foussballaktivitéit war eng Knéiarthros.
Vun 2012 bis 2014 huet de Faisulin 24-mol fir déi russesch Foussballnationalekipp gespillt, an huet 4 Goler geschoss. Seng Participatioun an der russescher Nationalekipp a beim FK Senit war ganz erfollegräich, allerdéngs huet eng Serie vu schwéieren Traumae seng Carrière ruinéiert. Wéinst senger laanger Ofwiesenheet am Kader vun der Ekipp gouf hien en notoresche Spottobjet am Internet.
Den Ex-Foussballspiller lieft zu Sankt Péitersbuerg.
Noémie Fleischhauer
D'Noémie Fleischhauer, gebuer de 16. Februar 1998, ass eng lëtzebuergesch Foussballspillerin. Si war eng Spillerin vum FFC Wacker München (D).
Vun 2014 bis 2016 huet d'Fleischhauer dräimol an der lëtzebuergescher Dammefoussballnationalekipp gespillt.
Shirley Eaton
D'Shirley Eaton, gebuer den 12. Januar 1937 zu London, ass eng englesch Schauspillerin.
Si ass wéinst hirer Roll als gëllent James Bond Girl am Film Goldfinger (1964) vum Guy Hamilton mam Sean Connery als Bond, bekannt.
Val Saint-André
Den Andreasgrënnchen (offiziell Val Saint-André) ass e Lieu-dit an eng Strooss am Quartier Rollengergronn vun der Stad Lëtzebuerg. E verbënnt d'Rue de Rollingergrund mat der Rue Alexandre Fleming.
Tokelau
Tokelau, bis Mee 1976 offiziell Tokelau Islands, fréiere Kolonialnumm Union Islands, ass en Atoll matten am Pazifeschen Ozean, dee vun Neiséiland ofhänkt.
Tokelau besteet aus den dräi tropesche Korallenatollen Atafu, Nukunonu a Fakaofo, déi zesummen eng Fläch vun 12,2 km² hunn. Tokelau läit nërdlech vun de Samoainselen, ëstlech vun Tuvalu, südlech vun de Phoenixinselen, südwestlech vun de Linneninselen an nordwestlech vun der Cookinselen. D'Swainsinsel, déi op 180 km vu Fakaofo am nooste bei Atoll läit, gehéiert zu Amerikanesch Samoa, engem Baussegebitt vun den USA, och wann et historesch a kulturell enk mat Tokelau verbonnen ass.
Aliens
Aliens ass en amerikanesche Film vum James Cameron aus dem Joer 1986 no Personnagë vum Dan O'Bannon a Ronald Shusett.
Ëm wat geet et am Film?
D'Ellen Ripley, déi eleng aus dem Raumschëff Nostromo flüchte konnt, gëtt no 57 Joer vun engem anere Raumschëff gerett. Hire Bericht iwwer den Alien gëtt net gegleeft. Spéider flitt awer eng Expeditioun mat der Ellen Ripley als Beroderin op de Planetoid zeréck. An der Tëschenzäit huet sech do awer eng ganz Kolonie Aliens festgesat an d'Ellen an hir Begleeder geroden an uerg Schwieregkeeten…
Pollieu
Pollieu ass eng franséisch Gemeng am Departement Ain an der Regioun Auvergne-Rhône-Alpes.
Produktivitéit
Produktivitéit ass e Konzept aus der Wirtschaftswëssenschaft. Si ass den Duerchsschnëtt vun der Effizienz an der Produktioun, oder anescht ausgedréckt, de Rapport tëscht deem, wat produzéiert gëtt, an de Produktiounsfacteuren, déi dofir néideg sinn.
Bei de Produktiounsfacteuren handelt et sech ëm e System vun Input an Output.
AVL-Linn 31
D'AVL-Linn 31 ass eng Buslinn vun de Stater Bussen. Se fiert zanter dem 13. Dezember 2020 um Trajet Stroossen, Oricher-Hoehl - Reckendall - Rollengergronn - Stad an zeréck.
Indicateur
En Indicateur ass ëmgangssproochlech en Hiweis op ee bestëmmte Sachverhalt oder en Evenement. An der Wëssenschaft ass den Indicateur en Hëllefsmëttel, dat et engem erlaabt eng Situatioun oder eng Tendenz zu engem bestëmmten Zäitpunkt an op enger bestëmmter Plaz ze moossen, an dat op eng relativ objektiv Manéier. Den Indicateur ass eng Aart Resumé vu komplexen Informatiounen, deen et de verschiddenen Akteuren (Wëssenschaftler, Politiker, Gestionnairen, Zivilgesellschaft...) erlaabt, mateneen ze dialogéieren an hëlleft, eng Entscheedung ze treffen (wéi ee mat enger Situatioun ëmgoe soll, wat een ajustéiere oder verbessere soll). Beispiller vun Indicateure sinn de Bourse-Index (an de Wirtschaftswëssenschaften) an den Ekologesche Foussofdrock (an den Ëmweltwëssenschaften).
AVL-Linn 31
Wéinst engem Schantjen am Reckendall ass d'Linn 31 vun Enn August 2021 bis Mëtt Januar 2023 provisoresch geännert ginn a ass du vun der Stad aus iwwer d'Areler Strooss op Stroosse gefuer, iwwerdeems den ënneschten Deel vum Reckendall vun der Linn N31 ugefuer gouf.
Méreuil
Méreuil ass eng franséisch Gemeng am Departement Hautes-Alpes an der Regioun Provence-Alpes-Côte d'Azur.
AVL-Linn 31
Halten op der Linn 31
(D'Nimm vun den Halte si sou uginn, wéi se am offizielle Fuerplang publizéiert sinn.)
Alien³
Alien³ ass en US-amerikanesche Film vum David Fincher aus dem Joer 1992 no Personnagë vum Dan O'Bannon a Ronald Shusett.
AVL-Linn 31
Entwécklung vun der Linn 31
Déi Streck war aus der fréierer Linn 31 entstanen, déi an zwéin Deeler opgespléckt gouf. Déi nei Linn 31 ass dunn nees op Deeler vun aler Linn J1 gefuer, déi bis de Mee 2015 bestanen huet.
Alien³
Ëm wat geet et am Film?
D'Aliens benotzen de Kierper vun der Ellen Ripley fir eng nei Alien-Kinnigin z'erschafen…
Hotel Terminus (Gare Lëtzebuerg)
Den Hotel Terminus war en Hotel op der Place de la Gare, vis-à-vis vun der Gare an der Stad Lëtzebuerg.
AVL-Linn 31
Entwécklung vun der Linn 31
Wéinst dem Tramsschantjen ass d'Streck tëscht der Gare an der Uewerstad vum 3. November 2019 un iwwer d'Al Avenue, d'Al Bréck an de Boulevard Roosevelt amplaz iwwer d'Nei Avenue an d'Nei Bréck ëmgeleet ginn.
Hotel Terminus (Gare Lëtzebuerg)
Geschicht
Den Hotel gouf 1903 vum Hotelier Emile Kessel-Clesse baue gelooss. En ersetzt en Hotel vun 1882, deen op där Plaz stoung, an dee verschidden Nimm hat. 1904 hunn de Jean Mangen an Anna Ludig den Hotel, mam Numm Hotel Central gepacht. Dräi Joer drop huet den Escher Ernest Spiesse d'Pacht iwwerholl an dem Hotel den Numm Hotel Terminus ginn.
1940 huet d'Banque Mathieu Frères, aus där spéider d'Banque de Luxembourg gouf, am Gebai hir Büroen a Guicheten opgemaach. Dës hat do bis 2012 hire Siège.
Gebai
D'Gebai ass am historizistesche Stil gebaut.
Enn 2021 gouf ugefaangen, d'Gebai, zesumme mam fréieren Hotel Graas niewendrum, ofzerappen. Just d'Fassde vun den zwéi Gebaier bleiwe stoen, a ginn an en neie Projet, 'The Arc' genannt, integréiert. Dëse gesäit vir, an engem siwestäckege Gebai, op 3.387 Quadratmeter, Büroen, souwéi um éischte Stack Wunningen an am Rez-de-Chaussée Geschäftsraim, anzeriichten. Am Hierscht 2023 sollen d'Aarbechte fäerdeg sinn.
Saint-Piat
Saint-Piat ass eng franséisch Gemeng am Departement Eure-et-Loir an der Regioun Centre am Norde vun der natierlecher Regioun vun der Beauce.
Se läit am Dall vun der Eure.
Funafuti
Insele vum Atoll
Déi gréisst Insel ass Fogafale, och Fongafale genannt, a se huet gläichzäiteg och zwee Drëttel vun allen Awunner.
Ernest Petry
Den Ernest Petry, gebuer den 8. Mee 1936 a gestuerwen de 17. Dezember 2002, war e lëtzebuergesche Bauer an CSV-Politiker an Deputéierten.
Hie gouf bei de Chamberwale vum 17. Juni 1984 als Deputéierten an d'Chamber gewielt an huet säi Mandat bis zu deene vum 18. Juni 1989 erfëllt. Bei deene Wale gouf den Ernest Petry net direkt erëmgewielt, awer nom Récktrëtt vum Henri Mausen gouf hien den 21. November 1989 nees als Deputéierte vereedegt an huet dat Mandat bis un d'Enn vun där Legislaturperiod 1994 erfëllt.